Книги ,които създават Коледно настроение -2018г. ~ Book mouse
Книги ,които създават Коледно настроение -2018г.
By Paris love ноември 18, 2018 // No comments
отново наближава най- вълшебното време от годината ,когато хората стават по- добри , по щастливи и се случват чудеса. Коледа идвааааа !
Освен това първият сняг вече дойде , температурите паднаха под нулата , а магазините вече извадиха коледната украса.
И в тази връзка искам да споделя с Вас няколко заглавия ,които без съмнение ще събудят у Вас коледния дух (ако още не се е пробудил) и ще ви създадат едно чувство на топлото и уют. Голяма част от издателствата у нас са се постарали да ни зарадват с нещо ново , красиво , романтично и коледно:)
Миналата година също написах подобен пост ,съдържащ прекрасни заглавия, така че ви съветвам да го погледнете тук
А ето ги и тазгодишните коледни изненади от издателствата:
1. Винаги ще има Коледа - Джени Хейл от издателство Хермес
Започвам с авторка ,която още миналата година привлече интереса ми с нейните Коледни пожелания и бисквитени целувки , а тази година отново се появява на хоризонта с поредната романтична история ,която да ни накара да вярваме в коледните чудеса .
Ето и кратко резюме:
2. Един ден през декември - Джоузи Силвър от издателство Ибис
Издателство Ибис са ненадминати в издаването на любовни романи , а когато действието се развива по Коледа нещата стават още по- вълшебни и красиви .
3. Зимата на нашите писма - Анхелес Доняте от издателство Хермес
Тук историята май не се развива точно по Коледа , но пък е през зимата и самото заглавие ,заедно с идеята за писма събужда в мен едно топло чувство. Самата история също звучи изключително интересно и смятам ,че ще се впише чудесно в плановете ми за зимни четива:)
4. Класически коледни истории - Колектив от издателство Ера
Дойде моментът и за класиките. Каквото и да сме си подготвили за четене по Коледа ,винаги ще стигаме до класическите коледни истории , преразказвани стотици пъти ,които сме чували от нашите родители , баби и дядовци и всеки път са ни интересни.Няма как да не отбележа ,че корицата е изключително красива и превръща книгата в истинско бижу.
Насладете се на оригиналните текстове на класическите коледни разкази с нов превод, направен специално за това издание. Някои от тях излизат за първи път на български език в тази забележителна колекция, която ще стопли празника ви и ще ви накара да вярвате в чудеса
5. Малката книжарничка край Сена - Ребека Рейзин от издалество Сиела
Корицата ми беше напълно достатъчна ,за да се влюбя в тази книга .А ако прочетете и резюмето просто няма как да не пожелаете да я притежавате и четете докато навън вали сняг на парцали , а Вие си седите на топличко.
Моля Ви прочетете това резюме и се уверете ,че това е вашата книга:
6.Шоколадови целувки за Коледа - Дарлийн Фридет
Книгата е фен превод и е достъпна в читанка . Все още не съм я чела ,но комбинацията от шоколад и Коледа в заглавието ме спечелиха на мига. Поразрових се и открих ,че превода принадлежи на екипа на този блог . Има интересни заглавия и си струва да му хвърлите едно око.
Ето малко повече информация за историята:
Кандис Кейн не се гордее с начина, по който се бе държала при последната си среща с Джаксън Фрост. Отмъщението тогава определено се оказа забавно, но сега Джаксън, стои пред входа на магазина й за шоколадови изделия, стъпил върху постелката с надпис «Добре дошли», ядосан и търсещ отговори.
7.Коледата на Мегре- Жорж Сименон от издателство Ера
От издателството са подготвили още една изненада за нас ,която оповестиха съвсем на скоро , а именно тази прекрасна книга. Тя съдържа три криминални разказа на
именития автор като действието се развива в Париж по Коледа.Друго не ми е необходимо ,за да искам да я прочета. А Вие ?
8.На пет стъпки от теб- Рейчъл Липинкот , Мики Доутри и Тобияс Яконис от издателство Ибис
От издателството определено ме изненадаха с тази новина , а корицата изглежда толкова очарователно. Признавам си,че не знам нищо за триото автори сътворило тази коледна приказка , но пък анотацията звучи интригуващо.
Можеш ли да обичаш някого, без да си в състояние да го докоснеш?
Стела Грант спазва стриктно всички правила, особено когато става дума за лекарски предписания. През по-голямата част от живота си тя е принудена да посещава редовно болница, заради заболяване на белите й дробове. И е твърдо решена да страни от всеки, който може да я зарази и така да осуети шансовете й за трансплантация на нови бели дробове. Дистанция от шест стъпки. Без изключения.
Уил е точно това, от което Стела трябва да се пази. Един негов дъх и тя може да се прости с мястото си в списъка с чакащи за трансплантация. И ето че безопасността, която шестте стъпки трябва да й осигурят, се усеща и от двамата като наказание.
Това са моите предложения за топли и уютни книги за зимата . С появата а първия сняг със сигурност и Вие ще изпитате нужда да хванете някоя от тези книги и да я зачетете сгушени на топло. Ще се радвам да споделите кои са вашите любимите коледни книги:)
This entry was posted in Ера, Ибис, Коледа, любими, Сиела, фен превод, Хермес
Ревю: Само ти- Мия Шеридан
Ревю: Сборище на сенки - В.Е.Шуаб